家賀屋最出名嘅特選鮪盛，當然點都要叫一客 -- 吞拿魚、中吞拿魚、大吞拿魚各有二件，由淡味食到濃味、油脂度由低到高。鮪盛壽司色澤鮮紅，而且充滿光澤，全無雜質。甘香嘅油脂，難怪呢度嘅壽司咁出名。而蒲燒鰻魚壽司亦好好食，特製醬汁，令到魚身更香、更惹味。而磯燒鮑魚，用料絕對新鮮至上，鮮味濃郁、質感亦係彈牙!!!最後有香口嘅炸軟殼蟹，金黃香脆，軟殼蟹質感亦夠厚身，都係抵食之選。環境舒適，食物質素高，所以今晚都幾滿意